

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI HARGHITA** |

**Decizia etapei de încadrare**

PROIECT

Ca urmare a solicitării de emitere a acordului de mediu adresată de **MUNICIPIUL ODORHEIU SECUIESC**, cu domiciliul în municipiul Odorheiu Secuiesc, P-ța Primăriei, nr.5, judeţul Harghita înregistrată la Agenţia pentru Protecţia Mediului Harghita cu nr. 8323 din 11.09.2019, completată cu nr.9289/15.10.2019, nr.10999/18.12.2019, în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 03.12.2019 că proiectul **„Scoaterea definitivă din fond forestier național a unei suprafețe de teren de 1709 mp măsurat și 0,2 ha înscris în amenajamentul silvic Odorheiu-Secuiesc,prin compensarea acestuia cu o suprafață de 6000 mp teren agricol, limitrof pădurii“**situat în comuna Zetea , sat Izvoare, zona Harghita Mădăraș extravilan respectiv zona Szarkakoalya mun. Odorheiu-Secuiesc, județul Harghita.

**- nu se supune evaluării impactului asupra mediului.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, la pct. 1, lit. d) împădurirea terenurilor pe care nu a existat anterior vegetație forestieră sau defrișare în scopul schimbării destinației terenului;

 b) Justificarea potrivit criteriilor prevăzute în anexa nr. 3;

 **1. Caracteristicile proiectelor**

 **a) dimensiunea şi concepţia întregului proiect:**

Prin prezentul proiect are loc scoaterea definitivă din fondul forestier , proprietatea privată a titularului proiectului a unei suprafețe de 1709 mp situat în

 **UP I Odorheiu Secuiesc, u.a. 197M ,** comuna Zetea sat Izvoarele, extravilan și introducerea în fond forestier a unei suprafețe de 0,6 ha,teren agricol ce va fi împădurit, pentru compensarea suprafeței scoase, situat în unitatea amenajistică limitrofă 20 A,UP Odorheiu-Secuiesc, zona Szarkakőalja, mun. Odorheiu-Secuiesc.

**Nu este necesară defrișarea** suprafeței de 1709 mp, întru-cât pe această suprafață există o cabană construită înainte de anul 1990 alături de trei anexe, fără vegetație forestieră.

Suprafața oferită în compensare de 6000 mp va fi împădurită cu un număr de 3000 buc. puieți cu compoziția :7Go2Fa1PaCi și întreținută pe o perioadă de 7 ani până a realizarea stării de masiv.

 **b) cumularea cu alte proiecte existente şi/sau aprobate**: Nu este cazul.

 **c) utilizarea resurselor naturale, în special a solului, a terenurilor, a apei şi a biodiversităţii**: Nu este necesară defrișarea suprafeței de 1709 mp însă suprafața de 6000 mp dat în compensare va fi împădurită cu 3000 buc. de puieți.

 **d) cantitatea şi tipurile de deşeuri generate/gestionate**:

În faza de realizarea proiectului pot fi generate următoarele tipuri de deşeuri: deşeuri municipale amestecate: cod 20 03 01, deșeuri de mase plastice , cod 20 01 39 de la personalul care execută lucrările de împădurire.

Deșeurile produse în procesul de împădurire, vor fi colectate selectiv și transportate în scopul valorificării/eliminării la operatori economici autorizaţi pentru valorificarea/eliminarea acestora, în bază de contract încheiat în acest sens.

În timpul exploatării: - nu este cazul.

 **e) poluarea şi alte efecte negative:**

 -Nu este cazul.

 **f) riscurile de accidente majore** şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice;-Prin acest proiect se va extinde suprafața împădurită a zonei, având în vedere că în loc de 1709 mp de pădure se înființează 6000 mp

 g**) riscurile pentru sănătatea umană** – nu este cazul.

**2.Amplasarea proiectului**

**a) utilizarea actuală și aprobată a terenului :** terenul de 1709 mp este fond forestier, prin proiect are loc scoaterea acestuia din fond forestier, fără defrișarea terenului. În compensare se va împăduri o suprafață de 3 ori mai mare

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: ;- Există capacitatea de regenerare relativă a biodiversității pe amplasamentul dat în compensare.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *Se va scoate din fond forestier o suprafață de 1709 mp fără defrișare și se va introduce în fond forestier în compensare o suprafață de 6000 mp..*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: -Amplasamentul proiectului se situează în situl Natura 2000 ROSCI 0090 Harghita Mădăraș suprapusă peste aria de protecție specială avifaunistică ROSPA 0034 Depresiunea și Munții Ciucului*.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a extravilanului comunei Zetea, sat Izvoarele, zona Harghita Mădăraș,jud. Harghita

- numărul persoanelor afectate: prin realizarea proiectului nu vor fi persoane afectate negativ.

 b) natura impactului: impact pozitiv minor.

 c) natura transfrontieră a impactului: nu este cazul*.*

 d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

 e) probabilitatea impactului*:* mică.

 f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

 g) cumularea impactului cu impactul altor proiecte existente și/sau aprobate;Nu este cazul.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

* Prin desfășurarea proiectului nu va fi afectată starea de conservare a habitatelor și a speciilor pentru care au fost declarate siturile.
* amplasamentul proiectului integral se află în situl de importanță comunitară ROSCI0090 Harghita Mădăraș și în aria de protecție specială avifaunistică ROSPA0034 Depresiunea și Munții Ciucului, iar amplasamentul terenului de compensare se află în afara ariilor naturale protejate
* amplasamentul proiectului se află în vecinătatea drumului forestier modernizat Izvoare-Harghita Mădăraș aproape de Stațiunea Harghita Mădăraș.
* în vecinătatea amplasamentului există specii și habitate ocrotite de interes comunitar menţionate în Planul de management aprobat pentru ROSCI0090 Harghita Mădăraș și în Formularul Standard Natura2000 al ariei ROSPA0034 Depresiunea și Munții Ciucului.
* punctul de vedere nr. 356/ST.HR/05.11.2019 și avizul favorabil nr. 42/ST.HR din 10.12.2019 emisă de Agenția Națională pentru Arii Naturale Protejate – Serviciul Teritorial Harghita
* proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
* proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

 **III. Motivele pe baza cărora s-a stabilit necesitatea neefectuării evaluării impactului asupra corpurilor de apă** î

Proiectul propus nu intră sub incidența art.48 și 54 din Legea apelor nr.107/1996 cu modificările și completările ulterioare.

**Condițiile de realizare a proiectului:**

1. **Respectarea condițiilor impuse avizul nr.42/ST.HR./10.12.2019 emis de Agenția Națională pentru Arii Naturale Protejate Serviciul Teritorial Harghita;**
2. este interzisă orice lucrare (defrișare, construire, etc.) pe suprafața studiată având în vedere că proiectul se referă numai la scoaterea terenului din fondul forestier. Orice intervenție pe suprafața studiată se va face în cadrul unui nou proiect, care va fi reglementată ulterior la APM Harghita.

 **Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

 Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

 Întocmit Întocmit

JÁNOSI Teréz-Rozália geogr. MIHÁLY István